
25-TA-2614: Noteikumu projekts (Grozījumi)
Grozījumi Ministru kabineta 2024. gada 23. jūlija noteikumos Nr. 506 "Latvijas Atveseļošanas un noturības mehānisma 2.3. reformu un investīciju virziena "Digitālā transformācija" 2.3.1.r. reformas "Ilgtspējīgas un sociāli atbildīgas atbalsta sistēmas pieaugušo izglītībai attīstība" 2.3.1.4.i. investīcijas "Individuālo mācību kontu pieejas attīstība" un 2.3.1.3.i. investīcijas "Pašvadītas IKT speciālistu mācību pieejas attīstība" īstenošanas noteikumi"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Atkārtoti lūdzam anotācijas 1.3. apakšsadaļā nodrošināt pilnīgus un precīzus projekta skaidrojumus. Vēršam uzmanību, ka, piemēram, norādē "normatīvajos aktos noteiktajā kārtībā" jāprecizē informāciju par to kādi normatīvie akti ar to saprotami. Tāpat lūdzam aktualizēt anotācijas skaidrojumus atbilstoši precizējumiem projektā, piemēram, tā 13. punktā.
Piedāvātā redakcija
-
	Agita Strode (TM)

	2.
	Anotācija (ex-ante)
4.1. Saistītie tiesību aktu projekti
	Priekšlikums
Lūdzam atsauces uz Ministru kabineta noteikumiem noformēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.7. apakšnodaļas nosacījumiem, savukārt atsauces uz Eiropas Savienības tiesību aktiem atbilstoši minēto noteikumu 4. nodaļai. Vēršam uzmanību, ka atsaucē uz Eiropas Savienības tiesību aktu norāda šādu informāciju attiecīgā secībā: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē, piemēram: Komisijas 2020. gada 30. jūlija Īstenošanas Regula (ES) 2020/1197 ar kuru nosaka tehniskās specifikācijas un kārtību saskaņā ar Eiropas Parlamenta un Padomes regulu (ES) 2019/2152 par Eiropas uzņēmējdarbības statistiku, ar ko atceļ 10 tiesību aktus uzņēmējdarbības statistikas jomā.
Piedāvātā redakcija
-
	Agita Strode (TM)



